**OBRAZLOŽENJE UZ IZVRŠENJE FINANCIJSKOG PLANA ZA RAZDOBLJE OD 01.01.2024. DO 30.06.2024. GODINE**

* **OPĆI DIO -**

**OBRAZLOŽENJE OPĆEG DIJELA FINANCIJSKOG PLANA**

1. **Prihodi i primici Fakulteta**

Ukupan prihod planiran za 2024. godinu iznosi 8.884.611 eura, izvršenje za razdoblje 1. siječnja 2024. godine do 30. lipnja 2024. godine iznosi 5.398.216 eura, odnosno 61% financijskog plana. Fakultet je proračunski korisnik te osigurava sredstva za aktivnost A621003 Redovna djelatnost Sveučilišta u Osijeku kroz Državni proračun za plaće i materijalna prava zaposlenika iz izvora 11 sukladno dodijeljenim limitima od strane Ministarstva znanosti i obrazovanja, odnosno Sveučilišta Josipa Jurja Strossmayera u Osijeku. Planirani iznos sredstava za 2024. iznosi 7.750.840 eura, izvršenje za razdoblje od 1. siječnja 2024. do 30. lipnja 2024. iznosi 4.623.358 eura odnosno 28% više nego prošle godine za isto razdoblje kada je iznosilo 3.607.389 eura. Vlastiti prihod - izvor 31 planiran je za 2024. u iznosu od 804.500 eura, izvršenje za razdoblje od 1. siječnja 2024. do 30. lipnja 2024. iznosi 531.610 eura što je 28% više nego prošle godine za isto razdoblje kada je iznosilo 484.099 eura. Vlastiti prihod fakultet ostvaruje od programa cjeloživotnog učenja, projekta, kotizacija od konferencija, prodaje knjiga i najma prostora. Namjenski prihod - izvor 43 planirani iznos za 2024. je 260.000 eura, izvršenje za razdoblje od 1. siječnja 2024. do 30. lipnja 2024. iznosi 60.908 eura odnosno smanjenje za 13% i odnosu na prošlu godinu za isto razdoblje kada je iznosilo 69.817 eura. Navedeni prihod Fakultet ostvaruje od školarina i troškova upisa na prijediplomske, diplomske i poslijediplomske studije. Planirani iznosi su svake godine u prvih šest mjeseci smanjeni iz razloga što je upis i uplata školarina za sljedeću akademsku godinu u drugoj polovici izvještajne godine odnosno u razdoblju od 1. srpnja do 31. prosinca 2024. Prihodi izvora 52 se planiraju samo ako postoji pisana obavijest koliko će sredstva određeni uplatitelj uplatiti u planiranom razdoblju. Ukoliko sredstva nisu planirana, prihodi se mogu trošiti do visine uplaćenih sredstava. Fakultet ostvaruje prihod od projekata koje financira Hrvatska zaklada za znanost i Agencija za mobilnosti i programe Europske unije – prihod je planiran u iznosu od 67.871 eura za 2024. godinu. Sredstva su planirana sukladno dostavljenoj obavijesti Hrvatske zaklade za znanost. U ovaj izvor financiranja pripada i Erasmus mobilnost zaposlenika koja se ne planira, ali se sredstva utroše do visine primljenih sredstava. Prihodi izvora 61 – donacije su planirane u iznosu 1.000 eura. U razdoblju od 1. siječnja 2024. godine do 30. lipnja 2024. godine uplaćeno 200 eura za utrku Trčimo za mentalno zdravlje od trgovačkog društava. Prihodi od nefinancijske imovine – izvor 71 planirani su u iznosu 400 eura, a uplaćeno je 91 euro. Navedeni prihod je ostvaren od prihoda za otkup društvenih stanova.

1. **Rashodi i izdaci Fakulteta**

Ukupni rashod planiran za 2024. iznosi 8.692.021 eura, izvršenje za razdoblje od 1. siječnja 2023. do 30. lipnja 2024. iznosi 5.045.787 eura odnosno 58% financijskog plana. Najveći dio rashoda Fakulteta odnosi se na plaće i materijalna prava zaposlenih na Fakultetu iz izvora 11 Opći prihodi i primici koji su planirani za 2024. iznosi 7.750.840 eura, izvršenje za razdoblje od 1. siječnja 2024. do 30. lipnja 2024. iznosi 4.239.337 eura odnosno 10% više nego u istom razdoblju prošle godine kada je iznosilo 3.535.744 eura. Iz aktivnosti Programsko financiranje javnih visokih učilišta isplaćuje se naknada vanjskih suradnika koji sudjeluju u nastavnom procesu, pokrivanje troškova gostujućih predavača, terenske nastave, nastavnih i izvannastavnih aktivnosti studenata. Unutar aktivnosti je planirano pokrivanje troškova za znanstveno-istraživački rad zaposlenih i pokriće troškova redovnog poslovanja i režija da bi se uspješno odvijao nastavni proces i troškova za nabavu opreme potrebne za nastavu. Planirani iznos rashoda za 2024. godinu iznosi 541.019 eura, izvršenje za razdoblje od 1. siječnja 2024. do 30. lipnja 2024. iznosi 337.719 eura odnosno 2% manje za materijalne rashode u odnosu na isto razdoblje prošle godine kada je iznosilo 343.504 eura. Redovna djelatnost Sveučilišta u Osijeku - Planirani iznos rashoda na izvoru 31 – vlastiti prihodi za 2024. godinu iznosi 584.000 eura, izvršenje za razdoblje od 1. siječnja 2024. godine do 30. lipnja 2024. godine iznosi 494.103 eura što je 15% manje u odnosu na isto razdoblje prošle godine kada je iznosilo 335.811 eura. Iz izvora 31 pokrivaju se troškovi organizacije programa cjeloživotnog učenja, naknade zaposlenicima u obliku paušalne prehrane, službena putovanja, uredski materijal, naknade za vanjske suradnike i reprezentacija. Također, planirano je 31.100 eura rashoda za nabavu nefinancijske imovine. Planirani iznos rashoda na izvoru 43 – namjenski prihodi za 2024. godinu iznosi 236.900 eura, izvršenje za razdoblje od 1. siječnja 2024. do 30. lipnja 2024. iznosi 114.883 eura što je smanjenje 22% u odnosu na isto razdoblje prošle godine. Valja napomenuti kako najveći iznos prihoda iz ovog izvora dolazi na upisima u novu akademsku godinu. Iz izvora 43 pokrivaju se materijalni rashodi koji obuhvaćaju rashode poslovanja kao što su režijski troškovi, troškovi uredskog materijala, troškovi promidžbe studijskih programa, troškovi održavanja, materijal za redovno održavanje poslovanja Fakulteta, kao i troškovi službenih putovanja i reprezentacije. Također, planirano je 20.100 eura rashoda za nabavu nefinancijske imovine.

Izvor 52 čine rashodi za EU projekte: **VirtuOS – uspostava regionalnog centra kompetentnosti u sektoru turizma i ugostiteljstva, Digital Education for Crisis Situations: Times when there is no alternative (DECriS), Prevention and Support for Gender Based Violence, te projekti Hrvatske zaklade za znanost kojih je trenutno troje aktualnih**. Izvor 52 obuhvaća i prijenose sredstava temeljem Ugovora o međufakutetskoj suradnji, vezana za pokriće troškova putovanja, prijenose sredstva Agencije za znanost i visoko obrazovanje i Erasmus+ program mobilnosti, navedeni iznosi nisu planirani u financijskom planu. Njihovo izvršenje ovisi o primljenim sredstvima, odnosno prijavama na program mobilnosti. Prihodi izvora 52 se planiraju samo ako postoji pisana obavijest koliko će sredstva određeni uplatitelj uplatiti u planiranom razdoblju. Ukoliko sredstva nisu planirana, prihodi se mogu trošiti do visine uplaćenih sredstava.

1. **Prijenos sredstava iz prethodne godine u sljedeću**

Fakultet je u prethodnim proračunskim godinama ostvarivao višak prihoda poslovanja u najvećem dijelu od programa cjeloživotnih učenja, školarina za prijediplomske, diplomske i poslijediplomske studije, prenesenih sredstva za projekte. Stoga Fakultet svake godine ima prijenos sredstava u sljedeću godinu. Iznos prijenosa 30. lipnja 2024. godine na izvoru 31 iznosi 99.073 eura koji će pokriti troškove programa cjeloživotnih učenja, naknada u obliku paušalne prehrane zaposlenicima. Na izvoru 52 iznosi 97.844 eura je iznos koji će se utrošiti na troškove projekata u narednim razdobljima. Prijenos na izvoru 6 iznosi 200 eura i odnosi se na utrku Trčimo za mentalno zdravlje, te izvor 71 u iznosu 91 euro.